Horia Nasra a declarat, joi, la Parlament, că se bucură că s-a întors „acasă”, după ce inițial anunțase împreună cu colegul său Cornel Itu că se vor afilia la Pro România şi că vor vota moţiunea de cenzură pentru că PSD e condus de un „triumvirat al falimentului”.

Întrebat dacă își mai aduce aminte de câte ori a plecat din PSD și a revenit în partid, Horia Nasra a răspuns: „Mă bucur că m-am întors acasă”.

Deputații clujeni Horia Nasra și Cornel Itu, care săptămâna trecută plecaseră din PSD în Pro România, au revenit în PSD, miercuri. La momentul plecării din PSD, Horia Nasra vorbea de „triumviratul falimentului Dăncilă-Fifor-Teodorovici”

Cei doi s-au reînscris în partid, în organizația locală din Cluj. Anunţul a fost făcut pe pagina de Facebook de Horia Nasra.

Editor: Adrian Dumitru